-----------------------------------------------------------------------
  รายงานของคณะกรรมการตรวจสอบ

  -----------------------------------------------------------------------

คณะกรรมการตรวจสอบได้ปฏิบัติหน้าที่ตามที่คณะกรรมการบริษัทได้มอบหมายให้กำกับดูแลตาม
กฎบัตรว่าด้วยคณะกรรมการตรวจสอบ ที่สำคัญได้แก่ การสอบทานรายงานทางการเงิน
การสอบทานระบบควบคุมภายในและตรวจสอบภายใน การสอบทานระบบการบริหารความเสี่ยง
การสอบทานการปฏิบัติตามกฎหมายที่เกี่ยวข้องกับธุรกิจ
การสอบทานรายการที่อาจมีความขัดแย้งทางผลประโยชน์และการเสนอแต่งตั้งผู้สอบบัญชี

ในปี 2553 คณะกรรมการตรวจสอบมีการประชุมทั้งสิ้น 12 ครั้ง
คณะกรรมการตรวจสอบทุกท่านได้เข้าร่วมประชุมครบทุกครั้ง
นอกจากนี้ยังได้มีการประชุมร่วมกับฝ่ายจัดการรวม 4
ครั้งเพื่อหารือเกี่ยวกับการดำเนินธุรกิจของบริษัท
ทั้งนี้คณะกรรมการตรวจสอบได้รายงานผลการปฏิบัติงานต่อคณะกรรมการบริษัทเป็นประจำทุก
ไตรมาส สรุปสาระสำคัญในการปฏิบัติหน้าที่ได้ดังนี้

1. คณะกรรมการตรวจสอบได้สอบทานงบการเงินประจำไตรมาสและประจำปีของบริษัทและ
บริษัทย่อย
เพื่อให้มั่นใจได้ว่ากระบวนการจัดทำงบการเงินของบริษัทและบริษัทย่อยมีความถูกต้องตามมาตรฐานบัญชีที่รับรองทั่วไป
มีการเปิดเผยข้อมูลที่ครบถ้วน เพียงพอ และทันเวลา

2.
การสอบทานและประเมินความเพียงพอของระบบควบคุมภายในรวมทั้งกำกับดูแลงานตรวจสอบภายในให้ปฏิบัติสอดคล้องกับมาตรฐานวิชาชีพ
คณะกรรมการตรวจสอบเห็นว่าระบบควบคุมภายในของบริษัทโดยรวมมีความเหมาะสมเพียงพอและมีประสิทธิภาพทั้งในด้านสภาพแวดล้อมภายใน
การประเมินความเสี่ยง กิจกรรมควบคุม ระบบข้อมูลสารสนเทศ การสื่อสารในองค์กร
ตลอดจนมีระบบการติดตามผลการดำเนินงาน ที่ชัดเจน
ระบบตรวจสอบภายในมีความเป็นอิสระและมีการพัฒนาที่ดีขึ้นอย่างต่อเนื่อง

3. คณะกรรมการบริหารของบริษัทได้ให้ความสำคัญในการบริหารความเสี่ยงโดยกำหนดเป็นนโยบาย
พร้อมทั้งดูแลให้มีการดำเนินการตามนโยบายการบริหารความเสี่ยงที่เหมาะสมกับสภาพธุรกิจ
และมีการรายงานการบริหารความเสี่ยงต่อคณะกรรมการบริหารอย่างสม่ำเสมอ
เพื่อให้ความมั่นใจได้ว่าบริษัทมีการจัดการความเสี่ยงอย่างมีประสิทธิภาพและประสิทธิผลอยู่ในระดับที่ยอมรับได้

4. การสอบทานให้มีการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดและกฎหมายที่เกี่ยวข้อง ตลอดจนดูแลแนวทางปฏิบัติตามหลักการกำกับดูแลกิจการที่ดี
ซึ่งประกอบด้วย การกำกับดูแลกิจการ
จริยธรรมธุรกิจและจรรยาบรรณของพนักงานซึ่งบริษัทได้ดำเนินการอย่างจริงจังอยู่แล้ว

5.
การสอบทานและให้ความเห็นต่อรายการที่เกี่ยวโยงกันหรือรายการที่อาจก่อให้เกิดความขัดแย้งทางผลประโยชน์
โดยคำนึงถึงความสมเหตุสมผลและเป็นประโยชน์สูงสุดต่อการดำเนินธุรกิจของบริษัท
มีความโปร่งใสตลอดจนดูแลให้มีการเปิดเผยข้อมูลอย่างถูกต้องและครบถ้วนตามข้อกำหนดของตลาดหลักทรัพย์

6. คณะกรรมการตรวจสอบได้พิจารณาและเสนอขอความเห็นชอบจากคณะกรรมการบริษัท
ก่อนนำเสนอขออนุมัติจากที่ประชุมใหญ่ผู้ถือหุ้นให้แต่งตั้งนายอนุสรณ์ เกียรติกังวาฬไกล
ผู้สอบบัญชีรับอนุญาตเลขที่ 2109 หรือ นางขวัญใจ เกียรติกังวาฬไกล ผู้สอบบัญชีรับอนุญาตเลขที่
5875 แห่งสำนักงานบริษัท เอเอสวี แอนด์ แอสโซซิเอทส์ เป็นผู้สอบบัญชีสำหรับปี 2554
โดยกำหนดค่าตอบแทนเป็นจำนวนเงิน 860,000 บาท ซึ่งเท่ากับปีที่ผ่านมา

คณะกรรมการตรวจสอบมีความอิสระในการปฏิบัติบัติงานตามภารกิจที่ได้รับมอบหมายและได้รับความร่วมมือที่ดีจากฝ่ายจัดการ
รวมทั้งได้พบและหารือกับผู้สอบบัญชี
เพื่อขอทราบข้อคิดเห็นเกี่ยวกับงบการเงินและการควบคุมภายในด้านบัญชีการเงิน
ซึ่งไม่พบเรื่องผิดปกติและเป็นสาระสำคัญ

ในนามของคณะกรรมการตรวจสอบ

(นายผดุง เตชะศรินทร์)

ประธานคณะกรรมการตรวจสอบ

  -----------------------------------------------------------------------
  11. การควบคุมภายใน

  -----------------------------------------------------------------------

บริษัทได้พัฒนาระบบควบคุมภายในอย่างต่อเนื่อง
ทั้งด้านโครงสร้างองค์กรที่เหมาะสมต่อการดำเนินธุรกิจ มีการแบ่งแยกหน้าที่ความรับผิดชอบที่ชัดเจน
ส่งเสริมให้พนักงานทุกคนปฏิบัติตามนโยบายการกำกับดูแลกิจการ จริยธรรมธุรกิจ
และจรรยาบรรณพนักงาน จัดให้มีการบริหารความเสี่ยงอย่างเป็นระบบ
ส่งเสริมให้นำเทคโนโลยีสารสนเทศมาใช้ในกระบวนการควบคุมภายในต่าง ๆ
สนับสนุนให้พนักงานปฏิบัติตามระบบควบคุมภายในอย่างเคร่งครัด
รวมทั้งจัดให้มีการติดตามและประเมินผล

คณะกรรมการบริษัทและคณะกรรมการตรวจสอบ เชื่อมั่นว่าในปี 2553 ระบบควบคุมภายในของบริษัท
และบริษัทย่อย มีความเพียงพอและเหมาะสมต่อการดำเนินธุรกิจในปัจจุบัน